Սոցիալական ապահովության պետական ծառայությունը (այսուհետ՝ Ծառայություն) Հայաստանի Հանրապետության օրենսդրությամբ նախատեսված դեպքերում և կարգով մատուցում է ծառայություններ սոցիալական ապահովության բնագավառում: Ծառայությունը օրենսդրությամբ սահմանված կարգով իրականացնում է սոցիալական ապահովության ծրագրերի ֆինանսավորման համար հատկացված միջոցների արդյունավետ և նպատակային օգտագործման, ինչպես նաև կենսաթոշակների, ժամանակավոր անաշխատունակության նպաստների, պատվովճարի, պարգևավճարի և ծառայության միջոցով վճարվող սոցիալական ապահովության այլ ծրագրերով նախատեսված դրամական վճարների նշանակման և վճարման՝ Հայաստանի Հանրապետության օրենսդրությամբ սահմանված պահանջների կատարման ապահովումը: